Suchinthana/si-wikipedia huggingface dataset:
ඇලන් බෝඩර්

ඇලන් රොබට් බෝඩර් ඒඕ (උපත 27 ජූලි 1955) යනු, හිටපු ඕස්ට්‍රේලියානු ක්‍රිකට් ක්‍රීඩකයෙකි. පිතිකරුවෙකු වූ බෝඩර්, වසර ගණනාවක් තුල  ඕස්ට්‍රේලියානු කණ්ඩායමෙහි  නායකයා විය. තරග කිරීමේදී ඔහුගේ අපනාමය වූයේ "ඒ.බී." යන්නයි. ඔහුගේ ක්‍රීඩා අභිවෘත්තිය තුලදී  ටෙස්ට් තරග 156  ක් ක්‍රිඩා කර ඇති අතර, ඔහුගේ ඕස්ට්‍රේලියානු මිත්‍ර  ස්ටීව් වෝ විසින් මෙම කෞෂල්‍යය පසු කරන තෙක් එය වාර්තාවක් විය. අනුයාත ලෙසින් ටෙස්ට් තරග153 ක් සඳහා තරග කරමින් එසේ වැඩිම ගණනක් සඳහා පෙනී සිටීමේ වාර්තාවද සහ නායකයා වශයෙන් ටෙස්ට් තරග වැඩිම සංඛ්‍යාවක් ක්‍රීඩා කල වාර්තාවද බෝඩර් තවමත් උසුලයි. ප්‍රාථමික වශයෙන් වමතින් පිත්ත හසුරුවන පිතිකතරුවෙකු වුවද, අර්ධ-කාලීන වමතින් ඕර්තඩොක්ස් දඟ පන්දු යවන්නෙකු ලෙසින් කඩින් කඩ සාර්ථකත්වයක්ද ඔහු ලබා ඇත. බෝඩර් විසින් ටෙස්ට් ලකුණු 11,174 ක් රැස් කර ගති (2005 වසරේදී බ්‍රයන් ලාරා විසින් එය පසු කරන තෙක් ලෝක වාර්තාවක් විය). ඔහු විසින් සිය ටෙස්ට් ක්‍රිකට් ක්‍රීඩා අභිවෘත්තිය තුලදී, ශතක 27 ක් රැස් කර ගති. ඕස්ට්‍රේලියාව වෙනුවෙන් පෙනී සිටීම් වැඩිම ගණනක් සහිතවූ ක්‍රීඩකයා සහ ටෙස්ට් සහ එදිජා යන තරග ආකෘති දෙකෙහිම ඉදිරියේ සිටි ලකුණු රැස් කරන්නා ලෙසින් ඔහු විශ්‍රාම ගත්තේය. ටෙස්ට් තරග ලකුණු රැස් කිරීම සඳහා ඔහුගේ ඕස්ට්‍රේලියානු වාර්තාව, 2009 ජූලි මසදී එංගලන්තයට එරෙහි තුන්වන අළු බඳුන ටෙස්ට් තරගයෙහිදී  රිකී පොන්ටිං විසින් ඔහු අභිබවා යෑමට පෙර වසර 15 ක් පුරා නොබිඳී පැවතියේය.

අයිසීසී ක්‍රිකට් හෝල් ඔෆ් ෆේම් හඳහා එක් කර ගනු ලැබුනු සමාරම්භක ක්‍රීඩකයන් 55 දෙනා අතුරින් බෝඩර් එක් අයෙකු විය.

සටහන් 

1955 උපත්
ක්‍රිකට් ක්‍රීඩකයෝ
බදුල්ල කතරගම දේවාලය

17 වන සියවසේ මහනුවර යුගයේ රජකම් කල පළමුවන විමලධර්ම සූරිය රජ විසින් බදුල්ල නගර මධ්‍යයෙහි බදුල්ල කතරගම දේවාලය දේවාලය ඉදිකරනු ලැබූ බව පැවසෙයි.රජුගේ ප්‍රාර්ථනය අනූව පෘතුග්‍රීසින් පළවා හැර එම ප්‍රාර්ථනාවට අදාලව මෙම දේවාලය ඉදි කොට තිබේ. උස් වූ කඳුවැටියක් මත ඉදි කරනු ලැබූ දෙවාලයේ නඩත්තු කටයුතු සඳහා අක්කර 5000ක පමණ ඉඩකඩම්ද, ආවතේවකරුවන්ද, ඔවුන්ගේ නඩත්තුව සඳහා නින්දගම්ද රජු විසින් එකල ලබා දුන් බව පැවසෙයි.

විනාශයට පත්වීම
කෙසේ නමුත් පසුව පෘතුග්‍රීසින් විසින් මෙම දෙවොල විනාශ කර දැමූ බවත් දෙවන රාජසිංහ රජ (1635 – 1687) විසින් නැවතත් එය ප්‍රථිසංස්කරණය කෙරූ බවත් අතීත මූලාශ්‍රයන්ගේ සඳහන් වේ.

සිංහාසන කුටිය

දේවාලය ඉදිරිපිට ඊට මුහුණලා රජුගේ සිංහාසන කුටිය තනවා තිබේ. දේවාලය තුලින් නැගෙන පහන් එළිය ඍජුවම සිංහාසනය වෙත දිස්වීම සදහාත් දේවාලයේ පෙරහැර දැකගැනීම සදහාත් එම අයුරින් සිංහාසනය ඉදිකරනු ලැබූ  බව කියැවෙයි.

මූලාශ්‍ර

බාහිර සබැඳි
පුරවරුණ-ශ්‍රී ලංකා ටෙලිකොම්

බදුල්ල
දේවාල
බදුල්ල දිස්ත්‍රික්කයේ පුරාවිද්‍යා ආරක්‍ෂිත ස්මාරක
ඈෂ්ලි මැලට්

ඈෂ්ලි ඇලෙක්සැන්ඩර් මැලට් (උපත 13 ජූලි 1945 චට්ස්වුඩ්, නිව් සවුත් වේල්සය හිදී ) යනු,  1968 සිට 1980 දක්වා කාලසීමාවෙහිදී ටෙස්ට්  තරග 38 සහ එක් දින ජාත්‍යන්තර 9 ක්‍රීඩා කර ඇති හිටපු ඕස්ට්‍රේලියානු ක්‍රිකට් ක්‍රීඩකයෙකි.  නේතන් ලියෝන්ගේ සම්ප්‍රාප්තිය තෙක්, ඔහු, දෙවන ලෝක යුද්ධයෙහි පටන් ඕස්ට්‍රේලියාවේ බිහිවූ වඩාත්ම සඵලවත්  පිට දඟ පන්දු පන්දු යවන්නා විය. බාහුව ඉහළින් තබා ගනිමින් පන්දු යැවීමේ ඔහුගේ ශෛලිය සහ ඔහුගේ උසෙහි සංකලනය තුලින්, ඔහු බෙහෙවින් පොළා පැනීම උකහාගැනුමට සමත් විය.

ආශ්‍රිත

බාහිර සබැඳි

1945 උපත්
ජීවත්වන්නෝ
ඕස්ට්‍රේලියා එක් දින ජාත්‍යන්තර ක්‍රිකට් ක්‍රීඩකයෝ
ඕස්ට්‍රේලියා ටෙස්ට් ක්‍රිකට් ක්‍රීඩකයෝ
දකුණු ඕස්ට්‍රේලියා ක්‍රිකට් ක්‍රීඩකයෝ
වර්ල්ඩ් සීරීස් ක්‍රිකට් ක්‍රීඩකයෝ
ඕස්ට්‍රේලියානු ක්‍රිකට් ක්‍රීඩකයෝ
සිඩ්නි වෙතින් බිහිවූ ක්‍රිකට් ක්‍රීඩකයෝ
1975 ක්‍රිකට් ලෝක කුසලාන සඳහා ක්‍රීඩා කල ක්‍රිකට් ක්‍රීඩකයෝ
ක්‍රිකට් ක්‍රීඩකයෝ
ශ්‍රී ලංකාවෙහි ශ්‍රේෂ්ඨාධිකරණය

ශ්‍රී ලංකා ශ්‍රේෂ්ඨාධිකරණය යනු ශ්‍රී ලංකාවේ ඉහලතම අධිකරණය වේ. එය පිහිටුවන ලද්දේ 1972 නව ආණ්ඩුක්‍රම ව්‍යවස්ථාව අපත්‍යීකරණයෙන් පසුවය.

අධිකරණයේ විනිශ්චයකාරවරු 
 ගරු. අග්‍රවිනිශ්චයකාර ජයන්ත ජයසූරිය
 ගරු. විනිශ්චයකාර බුවනෙක අළුවිහාරේ
 ගරු. විනිශ්චයකාර සරත් ද ආබෲ
 ගරු. විනිශ්චයකාර ප්‍රියන්ත ජයවර්ධන
 ගරු. විනිශ්චයකාර උපාලි අබේරත්න
 ගරු. විනිශ්චයකාර අනිල් ගුණරත්න
 ගරු. විනිශ්චයකාර කේ. ටී. චිත්‍රසිරි
 ගරු. විනිශ්චයකාර නලින් පෙරේරා
 ගරු. විනිශ්චයකාර ප්‍රසන්න ජයවර්ධන
 ගරු. විනිශ්චයකාර විජිත් කේ. මලගොඩ
ගරු. විනිශ්චයකාර පද්මන් සූරසේන
ඔකිනාවා

ඔකිනාවා යනු ජපානයේ ඔකිනාවා දිස්ත්‍රික්කයේ පිහිටි නගරයකි. ඔකිනාවා දූපතේ ඇති දෙවන විශාලතම නගරයද මෙය වේ.

ආශ්‍රිත 
 ටෝකියෝ
 නගෝයා

ජපානය
ජපානයේ නගර
යොකොහමා

යොකොහමා යනු ජපානයේ පිහිටි නගරයකි. එය කනාගවා ප්රාන්තයේ අගනුවර වේ.

ආශ්‍රිත 
 ටෝකියෝ
 නගෝයා

ජපානය
ජපානයේ නගර
Tharindu lakshan



මාධ්‍යවේදී තරිඳු ලක්ෂාන් Journalist Tharindu Lakshan

නිවේදකයෙක්, අධ්‍යකෂකවරයෙක්, ඡායාරූපශිල්පියෙක්, වේදිකා නාට්‍ය නළුවෙක් ,දෘශ්‍ය සංකලන ශිල්පියෙක්
මාධ්‍යවේදී තරිඳු ලක්ෂාන් (Tharindu Lakshan) ,1996 ජුලි 24වන දින උපත ලබා ඇත.ඉගෙනුම ලබන්නේ කොළඹ ආනන්ද විද්‍යාලයේය. ජනමාධ්‍ය පිළිබද ඇල්මක් දක්වන පාසල් මාධ්‍යවේදියෙකු වේ.ඔහු විවිධ කේෂ්ත්‍ර හරහා දස්කම් දක්වයි. නිවේදනය , කෙටිචිත්‍රපට නිර්මාණය , ඡායාරූපකරණය , වේදිකා නාට්‍ය නළුවෙක්,ගායකයෙක්, දෘශ්‍ය සංකලන ශිල්පියෙක්, පරිඝණක සජීවිකරන ශිල්පියෙක්.

තරිදු ලක්ශාන් නිර්මාණය කරන ලද කෙටි චිත්‍රපට
 - ' නික්මීම ' කෙටි චිත්‍රපටය - YoutubeLink - https://www.youtube.com/watch?v=3mRnLJCPD5c
2012 වසරේ හොදම පාසල් කෙටි චිත්‍රපටය හා 2014 වසරේ හොදම පාසල් කෙටි චිත්‍රපටය ලෙස සම්මාන ලැබීය.

2014 කොළඹ සිරිමාවෝ බාලිකා විද්‍යාලය සංවිධානය කල සමස්ත ලංකා පාසල් කෙටි තරඟාවලියේ ප්‍රථම ස්ථානය තරිඳු ලක්ෂාන් අධ්‍යක්ෂණය කල නික්මීම කෙටි චිත්‍රපටය

2012 කොළඹ අශෝක විද්‍යාලය සංවිධානය කල සමස්ත ලංකා පාසල් කෙටි තරඟාවලියේ ප්‍රථම ස්ථානය තරිඳු ලක්ෂාන් අධ්‍යක්ෂණය කල නික්මීම කෙටි චිත්‍රපටය
 - 'ආත්මය' වාර්තා චිත්‍රපටය  - https://www.youtube.com/watch?v=eQ6PhFEHpCE

දෘශ්‍ය සංකලන ශිල්පියෙක් ලෙස නිමාවා ඇති චිත්‍රපට
 - Earthquake - YouTube Link https://www.youtube.com/watch?v=r4ggtbA2ua4 

නිල වෙබ් අඩවිය සඳහා පිවිසෙන්න - www.tharindulakshan.com 
නිල ෆෙස්බුක් පිටුව - https://www.facebook.com/tharindulakshanpage
කොළඹ ජාතික රෝහලේ 150 වන සංවත්සරය වෙනුවෙන් නිකුත් කළ මුද්දරය



මෙම මුද්දරයට පෙර නිකුත් කිරීම 

ෆ්‍රැන්සිස් සුදතුම් පිය ශ්‍රී ලංකා සම්ප්‍රාප්තිය - 2015.01.13

මෙම මුද්දරයට පසු නිකුත් කිරීම 

වෙසක්-2015 - 2015.04.20

ශ්‍රී ලංකාවේ මුද්දර
සීතාවක උද්භිද උද්‍යානය

සීතාවක උද්භිද උද්‍යානය, හෝ සීතාවක තෙත් කලාපීය උද්භිද උද්‍යානය, ශ්‍රී ලංකාවේ ඉදිකොට ඇති උද්භිද උද්‍යාන පහ අතුරින්  අවිස්සාවේල්ලෙහි පිහිටුවා ඇති උද්භිද උද්‍යානය වේ. මෙරට අනෙක් උද්භිද උද්‍යාන හතර වන්නේ පේරාදෙණිය උද්භිද උද්‍යානය, හක්ගල උද්භිද උද්‍යානය, මිරිජ්ජවිල උද්භිද උද්‍යානය සහ හෙනරත්ගොඩ උද්භිද උද්‍යානයයි. ශ්‍රී ලංකාවේ අවසානයටම ඉදිකල උද්භිද උද්‍යානය වන්නේ මෙම සීතාවක උද්භිද උද්‍යානයයි. උද්‍යානය 2014 වසරේ අගභාගයේදී මහජනයා වෙත විවෘත කරන ලදී.

පිහිටීම
සීතාවක උද්භිද උද්‍යානය පුවක්පිටිය-තුම්මොදර ප්‍රධාන මාර්ගයේ, අවිස්සාවේල්ල නගරයට ආසන්න, ඉලුකෝවිට ග්‍රාමයේ ඉදිකොට ඇත. උද්භිද උද්‍යානයේ සමස්ථ වපසරිය අක්කර 105 ක් පමණ වේ.

ආශ්‍රිත

ශ්‍රී ලංකාවේ උද්භිද උද්‍යාන
2023 ක්‍රිකට් ලෝක කුසලානය

2023 අයිසීසී ක්‍රිකට් ලෝක කුසලානය සඳහා  ඉන්දියාව විසින් සත්කාරකත්වය  සපයයි. 2013 ජූනි මාසයෙහිදී ලන්ඩනයෙහි පැවැති ජාත්‍යන්තර ක්‍රිකට් කවුන්සිලයෙහි (අයිසීසී) රැස්වීමකදී සත්කාරකයා වශයෙන් ඉන්දියාව තෝරා ගන්නා ලදි.   මෙය  13වන ක්‍රිකට් ලෝක කුසලාන තරගාවලිය වනු ඇති අතර, ඉන්දියාව සත්කාරකත්වය සපයන සතරවන වතාව වනු ඇත. 1987 (පකිස්තානය හා සමග), 1996 (පකිස්තානය සහ ශ්‍රී ලංකාව සමගින්) සහ 2011 (ශ්‍රී ලංකාව සහ බංග්ලාදේශය සමගින්) වසර වලදී පැවති ලෝක කුසලාන තරගාවලියන් සඳහා සම-සත්කාරකත්වය සැපයීමෙන් පසුව,  ඉන්දියාව තරගාවලියට පූර්ණ සත්කාරකත්වය සපයන පළමු වතාව වනු ඇත්තේ මෙම ඉසව්වය.

සුදුසුකම් ලැබුවෝ 

පෙර තරඟාවලියේ ආකාරයටම කණ්ඩායම් 10ක් මෙම තරඟාවලියටද එක්වේ. මෙම කණ්ඩායම් 10 තෝරාගන්නේ අයි.සී.සී සුපර් ලීග් 2020-2023 තරඟාවලියෙනි.

මෙම තරඟාවලියේ තරගවදින කණ්ඩායම් 13න් මුල් 8 (සත්කාරක ඉන්දියාවද ඇතුළුව) සෘජුවම ලෝක කුසලානයට සුදුසුකම් ලබන අතර ඉතිරි කණ්ඩායම් 5 තවත් කණ්ඩායම් 5ක් සමග පැවැත්වෙන සුදුසුකම් ලැබීමේ තරඟාවලියට යොමුවේ. ඉන් කණ්ඩායම් 2ක් ලෝක කුසලානයට තෝරාගනු ලබයි.

ආශ්‍රිත

ක්‍රිකට් ලෝක කුසලානය
සහසැරීම

ගමන් වියදම, වාහන වාරගණන, මාර්ග තදබදය සහ විමෝචනය අඩුකිරීම පිණිස මගීන් කිහිපදෙනෙකු විසින් වාහනයක හවුලේ ගමන්කිරීම සහසැරීම නම් වේ.

සහසැරි ආකාර\
ප්‍රධාන සහසැරි ආකාර 2කි...
 රිය සංචිතය
 පොදු ප්‍රවාහනය

Kaileeeee

සහසැරී වෙබ් අඩවි ලැයිස්තුව 
 Craigslist rideshare (specific rideshare sections for each city-specific Craigslist page)
 Uber
 Ridejoy

සහසැරීම
රිය සංචිතය

දෙදෙනෙක් හෝ වැඩි පිරිසක් එක් තම සංවාර(යක්) සඳහා කාරයක්, මෝටර් සයිකලයක්, වෑන් රථයක් ආදිය හවුලේ භාවිතා කිරීම රිය සංචිතය නම්වේ.

සහසැරීම
ක්යෝතෝ

ක්යෝතෝ යනු ජපානයේ පිහිටි නගරයකි.

ආශ්‍රිත 
 ක්යෝතෝ ප්‍රඥප්තිය
 ක්යෝතෝ විශ්වවිද්‍යාලය
 ටෝකියෝ
 නගෝයා

ජපානය
ජපානයේ නගර
ක්යෝතෝ විශ්වවිද්‍යාලය

, ජපානයේ පිහිටි ජාතික විශ්වවිද්යාලයකි.

මූලාශ්‍ර

ආශ්‍රිත 
 ක්යෝතෝ

ජපානය
මහාසිව රජ

මහාසිව යනු, අනුරාධපුරය පුරාතන අගනුවරෙහි, ක්‍රිපූ 257 සිට ක්‍රිපූ 247 දක්වා රාජ්‍යත්වය හෙබවූ අනුරාධපුර රාජධානියේ මුල් අවදියෙහි ශ්‍රී ලාංකික රජ කෙනෙකි.    මහාසිව යනු,  මුටසිව රජුගේ බොහෝ පුතුන්ගෙන් එක් අයෙකු වූ අතර, දේවානම්පිය තිස්ස රජ, උත්තිය රජ සහ අසේල රජ යන්නන්ගේ සහෝදරයා විය.

මෙයද බලන්න
 ශ්‍රී ලාංකික රජවරු ලැයිස්තුව

බාහිර සබැඳි 
 කිංස් ඇන්ඩ් රූලර්ස් ඔෆ් ශ්‍රී ලංකා
 කොඩ්රිංටන්ස් ෂෝට් හිස්ට්‍රි ඔෆ් සිලෝන්

අනුරාධපුරයෙහි රජවරු
ම
ක්‍රිපූ 3වන-සියවසෙහි සිංහල රජවරු
ම
බදුලු ටැම් ලිපිය

ශ්‍රී ලංකාවේ ඌව පළාතේ බදුල්ල දිස්ත්‍රික්කයේ බදුල්ල නගර මධ්‍යයේ පිහිටි සෙනරත් පරණවිතාන මහජන පුස්තකාල භූමි පරිශ්‍රය තුල බදුලු ටැම් ලිපිය (සොරබොර වැව ටැම් ලිපිය) හෙවත් හෝපිටිගම සෙල් ලිපිය පිහිටුවා තිබේ. එය මෙරට සෙල්ලිපි අතර සුවිශේෂ තැනක් ලබා ගන්නා පුරාවස්තුවක් සේ සැළකේ. එසේම මෙරටින් මේ තාක් සොයාගෙන ඇති ටැම් ලිපි අතුරින් ඉතා කුඩාම අකුරුවලින් ලියන ලද විශාලතම ලිපිය ලෙස මේ ලිපිය පිළිගැනේ.

කරවීම 
ක්‍රි.ව. 946 සිට ක්‍රි.ව. 954 සමයේ රාජ්‍ය කල හතරවන උදය රජ විසින් මධ්‍යකාලීන සිංහල අක්ෂර භාවිතයෙන් ටැම් ලිපිය කරවා තිබේ. මෙහි වචන පේලි 203 ක් හා අකුරු 2000ක් පමණ කරවා ඇති අතර ටැම් ලිපියේ උස අඩි 8 අඟල් 5 ක් පමණ වේ.

අන්තර්ගතය
හතරවන උදය රජුගේ දෙවන රාජ වර්ෂයේ නිකිණි මස අව පක්ෂයේ පස්වන දින කරවන ලද ශිලා ලිපියකි. සොරබොර නම් ප්‍රදේශයේ හෝපිටිගම නම් වෙළඳ මධ්‍යස්ථානයේ පාලනයට අදාලව ගම් වැසියන්, වෙළඳුන් හා රාජ්‍ය නිළදධාරීන් විසින් අනුගමනය කල යුතු නීති රීති,ව්‍යවස්ථා මාලාවක් හා පොහොය දින වෙලදාම තහානම් බව සෙල්ලිපියෙහි සඳහන් වේ.
මෙහි සඳහන් අන්දමට බුලත් පුවක් පවා දණහිසෙන් පහළ තබාගෙන වෙළඳාම් කිරීම තහනම්ය

සොයා ගැනීම
මහියංගනයෙන් සැතපුම් 3 ක් පමණ ඊසාන දිග සොරබොර වැව අසල තිබී වර්ෂ 1857දී එවක බදුල්ල උප ඒජන්තව සිටි ජෝන් බේලි මහතා විසින් සොයාගෙන බදුලු කච්චේරිය අසල සිටුවා තැබීමෙන් අනතුරුව අවසානයේ මෙම ටැම් ලිපිය වත්මන් ස්ථානයට ගෙනැවිත් තිබේ.

මූලාශ්‍ර

ශ්‍රී ලංකාවේ ශිලා ලිපි
බදුල්ල දිස්ත්‍රික්කයේ පුරාවිද්‍යා ආරක්‍ෂිත ස්මාරක
බදුල්ල වෙලේකඩේ පැරණි වෙළඳපොළ

ශ්‍රී ලංකාවේ ඌව පළාතේ බදුල්ල දිස්ත්‍රික්කයේ බදුල්ල - බණ්ඩාරවෙල මාර්ගයේ බදුල්ල මහ රෝහල අසල බදුල්ල වෙලේකඩේ පැරණි වෙළඳපොළ ගොඩනැගිල්ල ඉදිකොට තිබේ. 1818 උඩරට ගිවිසු‍‍මෙන් පසුව ඉංග්‍රීසි ආණ්ඩුව මගින් බදුල්ල නගර‍යේ සාදන ලද ‍‍විශේෂ වෙළඳ මධ්‍යස්ථානය ‍ලෙස මෙය හඳුනාගෙන ඇති අතර ලංකා‍වේ ඉදිකළ ප්‍රථම නිදහස් ‍වෙළඳ ‍‍ගොඩනැගිල්ල ‍‍ලෙසද මෙය සැල‍කේ.

1889 දී ඉදිකොට ඇති ‍මෙම වෙළඳපොළ, ‍‍‍වෙල්යායක් ආසන්නයේ ඉදිකොට ඇති බැවින් වෙ‍ලේක‍ඩේ පැරණි වෙළඳපොළ ලෙස ප්‍රසිද්ධ වී තිබේ. ‍‍British Architecture in Sri lanka නම් කෘතියෙහි ‍මෙම ස්ථාන‍‍ය පිළිබඳව තොරතුරු විස්තර කොට ඇත.

වාස්තු ආකෘතිය
අෂ්ටාශ්‍රාකාර හැඩය සහිත මැද මිදුලකින්, ඇතුල් වී‍‍මේ දොරටු හතරකින්, කුරුසාකාර අංගන හතරකින් සහ මුදුන් වහළයක් හා පහත වහළයක් සහිතව ‍මෙම ‍‍ගොඩනැගිල්ල නිර්මාණය ‍කොට ති‍බේ. අතීතයේ  මෙම ‍‍ගොඩනැගිල්ල ලී ආරුක්කු සහිතව ඉදි කොට තිබූ බවට පැවසෙයි.  වර්තමානයේදී මෙම පැරණි ‍‍‍‍‍වෙළඳපොළ ගොඩනැගිල්ල, පුරාවිද්‍යාත්මක හා වාස්තු විද්‍යාත්මක වටිනාකම සුරැ‍කෙන පරිදි පුරාවිද්‍යා ‍දෙපාර්තමේන්තුව මගින් සංරක්ෂණය කොට තිබේ.

මූලාශ්‍ර

බදුල්ල
බදුල්ල දිස්ත්‍රික්කයේ පුරාවිද්‍යා ආරක්‍ෂිත ස්මාරක
ඇවරියවල අම්බලම

ඇවරියවල අම්බලම හෝ හවරියවල අම්බලම යනු ශ්‍රී ලංකාවේ දැකගත හැකි, ඉපැරණි අම්බලම් අතුරින් එකකි. එය ගම්පහ දිස්ත‍්‍රික්කයේ, යක්කල වීරගුල ආසන්න හැවනිවල ග්‍රාමයේ පිහිටා ඇත. ශ්‍රී ලංකාවේ පුරාවිද්‍යා ආරක්‍ෂිත ස්මාරකයක් ලෙස වර්තමානයේදී මෙම අම්බලම, රජය විසින් නම් කොට තිබෙන අතර නාමකරණය 2002 වර්ෂයේ නොවැම්බර් 22වන දිනදී රජයේ ගැසට් අංක 1264 යටතේ සිදුකොට තිබේ.

ඉතිහාසය
වළගම්බා රාජ්‍ය සමයෙහි වාරණ, අත්තනගල්ල, මාළිගාතැන්න හා කැළණිය වැනි විහාර වෙත යාම ඒම පිණිස මට්ටාගොඩ, කොස්කඳවල හා අඹගස්පිටිය වැනි ගම්මාන හරහා මංමාවත් වැටී තිබූ බැව් ඉතිහාසයේ සඳහන් වේ. එම මාර්ගයන්හී ගමන්ගත් ජනයාගේ විඩාව සංසිදුවා ගැනීම සඳහා එම මංමාවත් අසබඩ පොදු පරිහරණය පිණිස අම්බලම් සහ පිංතාලි විවෘතව තැබිණි. වත්මන් හැවනිවල ප්‍රදේශයේ පවතින ඇවරියවල අම්බලම, වළගම්බා රජ (ක්‍රි.පූ. 89 - 77) දවස ඉදිකරන ලද්දක් සේ විශ්වාස කෙරේ.

ජනප්‍රවාද
මෙම ස්ථානය වළගම්බා රජු සහ බිසවුන් ජලස්නානය සඳහා පැමිනි ස්ථානයක් ලෙස සැලකේ. එසේ පැමිණි අවස්තාවක වරක් බිසවගේ හවරිය මෙහි අමතක වී යාම හේතුවෙන් මෙම අම්බලම, එතැන් සිට හවරියවල අම්බලම නමින් හැදින්වීමට පටන්ගත් බැව් විශ්වාස කෙරේ. කෙසේනමුදු හවරියවල යන්න බිදීගොස් වර්තමානයේදී එම ප්‍රදේශය හැවනිවල නමින් හදුන්වයි.

මූලාශ්‍ර

අම්බලම්
ගම්පහ දිස්ත්‍රික්කයේ පුරාවිද්‍යා ආරක්‍ෂිත ස්මාරක‎
දීවිල්ල අම්බලම

දීවිල්ල අම්බලම ශ්‍රී ලංකාවේ දැකගත හැකි, ඉපැරණි අම්බලම් අතුරින් එකකි. එය මාතලේ - දොඩංගස්ලන්ද මාර්ගයේ මාතලේ නගරයේ සිට කිලෝ මීටර 15 ක් පමණ දුරින් වූ දීවිල්ල ග‍්‍රාමයේ පිහිටා ඇත.

අතීතය
දීවිල්ල අම්බලම 1902 වර්ෂයේ ඉදිකරන ලද්දකි.

මූලාශ්‍ර

අම්බලම්
මීපේ අම්බලම

මීපේ අම්බලම ශ්‍රී ලංකාවේ දැකගත හැකි, ඉපැරණි අම්බලම් අතුරින් එකකි. එය හබරාදූව මීපේ ග්‍රාමයේ ඉදිකොට ඇත.

දැනට අත්හැර දමා ඇති කෙසෙල්කඩුව විහාරය පිහිටා තිබෙන්නේද මෙම අම්බලම ආසන්නයේ වේ.

මූලාශ්‍ර

අම්බලම්
ගාල්ල දිස්ත්‍රික්කයේ පුරාවිද්‍යා ආරක්‍ෂිත ස්මාරක
මහා සිකුරාදා

මහා සිකුරාදා යනු,  ජේසුස් ක්‍රිස්තුස් වහන්සේගේ   කුරුසියේ ඇණ ගැසීම සහ කල්වාරියෙහි එතුමන්ගේ මරණය සිහි කෙරෙන ක්‍රිස්තියානි ආගමික නිවාඩු දිනයකි.
ජාතික පර්යේෂණ සභාව (ශ්‍රී ලංකා)

ජාතික පර්යේෂණ සභාව යනු, ශ්‍රී ලංකාවේ රාජ්‍ය අංශයේ නවීන විද්‍යාත්මක පර්යේෂණ සඳහා මූල්‍ය සහ වෙනත් පහසුකම් සැපයීම සඳහා පිහිටුවා ඇති රාජ්‍ය ආයතනයකි.

අතීතය

ස්ථාපනය
ක්‍රි.ව. 2007 දී ජනාධිපති නියෝගයක් මගින් ස්ථාපනය කෙරී ඇත.

කාර්යයන් හා අරමුණු

ජනාධිපති විධානයේ දක්වා ඇති අරමුණු හා කාර්යයන් පහත දැක්වේ.
	ඉහළ මට්ටමේ ඵලදායීතාවයන්ගෙන් යුක්ත විද්වතුන්ට අමතරව පෞද්ගලික අංශයේ හා කර්මාන්ත අංශයේ නියෝජිතයන්ගේ සහභාගීත්වය ජාතික පර්යේෂණ සභාව වෙත ලබා ගැනීම;
	උසස් පර්යේෂණ උපාධි සඳහා ලියාපදිංචිව සිටින පර්යේෂණ සිසුන්ගේ අවශ්‍යතා සැපයීමෙන් සියළුම විද්‍යාත්මක දැනුම් ක්ෂේත්‍රයන්හී මූලික හා ව්‍යවහාරික පර්යේෂණ ප්‍රවර්ධනය හා මානව සම්පත් සංවර්ධනයට පහසුකම් ඇති කිරීම;
	රාජ්‍ය අංශයේ සෑම විද්‍යාත්මක පර්යේෂණ ආයතනයකටම පර්යේෂකයින්ගේ පර්යේෂණ ප්‍රයත්නය සැලසුම් කිරීම හා සම්බන්ධීකරණය කිරීම;
	රාජ්‍ය අංශයේ විද්‍යාත්මක පර්යේෂණ හා සංවර්ධන ආයතනයන්හී තනි තනි පර්යේෂණ කටයුතුවලට පහසුකම් සැපයීම සහ කාර්ය සාධනය ඇගැයීමට ලක් කර එකී පර්යේෂණවලට අවශ්‍ය මුදල් යෙදවීමට කලින් කලට ජනාධිපති කාර්යාලය මඟින් මහා භාණ්ඩාගාරයට නිර්දේශ කිරීම;
	රාජ්‍ය අංශයේ විද්‍යාත්මක පර්යේෂණ හා සංවර්ධන ආයතන හා විශ්වවිද්‍යාලවල පර්යේෂකයින් අතර උපාධි ප්‍රදානය අරමුණු කොට ක්‍රියාත්මක කෙරෙන සහයෝගීතා පර්යේෂණ වැඩසටහන් ප්‍රවර්ධනය, ඒවාට අවශ්‍ය මුදල් යෙදවීම හා ඒවාට පහසුකම් සැලසීම;
	කර්මාන්ත, විශ්වවිද්‍යාල සහ රාජ්‍ය අංශයේ විද්‍යාත්මක පර්යේෂණ සහ සංවර්ධන ආයතන අතර පැවැත්වෙන සහයෝගීතා වැඩසටහන් ප්‍රවර්ධනය හා ඒ සඳහා පහසුකම් සැලසීම;
	සාර්ථක පර්යේෂණ හා නවීකරණයන් සඳහා ජාතික මට්ටමේ පිළිගැනීම හා ප්‍රදානයන් සිදුකෙරෙන ක්‍රම ඇති කිරීම;
	ශ්‍රී ලංකාවේ ජාතික සංවර්ධන අවශ්‍යතාවන්ට ඵලදායී ප්‍රතිචාරයක් දක්වන විද්‍යා හා තාක්ෂණ පර්යේෂණ සංස්කෘතියක් හා ප්‍රජාවක් පෝෂණය කිරීම හා පවත්වාගෙන යාම;

පාලනය
සභාපති හා කවුන්සිලය විසින් එහි කාර්යයන් පාලනය කෙරේ. 2013 සැප්තැම්බර් මස දී නව කවුන්සිලයක් පත්කරනු ලැබූ අතර සභාපති තනතුර සඳහා මහාචාර්ය ජානක ද සිල්වා පත්කරනු ලැබිණි. ජාතික පර්යේෂණ සභාව ආරම්භයේ සිටම එහි කවුන්සිලයේ සාමාජිකයකු ලෙස ඹහු ක්‍රියා කළේය.

අඩවියෙන් බැහැර පිටු 
 ජාතික පර්යේෂණ සභාව - නිල වෙබ් අඩවිය
මුදු කරවලා

මුදු කරවලා, හක් කරවලා, පොළොන් කරවලා ආදී නම් වලින් හදුන්වනු ලබන ඉලැපිඩේ කුලයට අයත් මාරාන්තික විශ සහිත ශ්‍රී ලංකාවට ආවේණික සර්ප විශේෂයකි.

උප විශේෂ
මෙරටින් වාර්ථාවන උප විෙශේෂ දෙකකි.
Bungarus ceylonicus ceylonicus
Bungarus ceylonicus karavala

හඳුනා ගැනීම

දේහය
මධ්‍යම ප්‍රමාණයේ සිලින්ඩරාකාර ශරීරයක් ඇත. දිලිසෙන සුලුය. වටකුරු කෙටි හොම්බක් සහිත හිසකි.ගෙල පැහැදිලිව ශරිරයෙන් වෙන් වී නොමැති අතර ක්‍රමයෙන් උල් වන කෙටි වල්ගයක් හා කුඩා ඇස් ඇත.

වර්ණය
දීප්තිමත් කළු පැහැති ශරීරයේ හිසේ සිට වලිගය තෙක් විහිදුන සුදු පැහැති මුදු හැඩති සලකුනු දක්නට ඇත. මෙම සුදු පැහැති මුදුවක පළල එම මුදු දෙකක් අතර පරතරයට වඩා අඩුවේ. 

B. c. ceylonicus උප විශේෂයේ බොහෝවිට මෙම මුදු ශරීරයේ පහළ කොටසේදී දෙකට බෙදී තිබිය හැකිය. වයසත් සමග මෙම මුදු හදුනාගත නොහැකි තරමට මැකී යයි. හිස පිටුපස සහ උගුර ප්‍රදේශ සුදු පැහැතිය. ඉදිරිපස පෘෂ්ඨීය ප්‍රදේශය හා හොම්බ කළු පැහැතිය.

B. c. karavala උප විශේෂයේ මුදු හැඩති සලකුණු වඩාත් පැහැදිලිව දැකිය හැකිය. හිසේ සුදු පැහැති කොටස හිසෙන් අඩකට වඩා ඉදිරියට ව්‍යාප්තව ඇති අතර වයසත් සමග මුළු හිසම කළු හෝ තද අළු පැහැති වේ. උදරය, පැටවුන්ගේ තනි සුදු පැහැති වන අතර වැඩුනු සතුන්ගේ එහි කළු පැහැති හරස් පටි ඇත

දිග
පැටවෙකු සාමාන්‍යයෙන් සෙ.මී 20-25ක් වන අතර වැඩුනු සතෙකු සාමාන්‍යයෙන් සෙ.මී 80-100 ත් අතර දිගකින් යුක්ත වේ. B. c. karavala උප විශේෂය දිගින් අඩු වන අතර සාමාන්‍යයෙන් සෙ.මී 70ක් පමණ වේ.

ව්‍යාප්තිය සහ වාසභූමි
තෙත් සහ අතරමැදි කලාප වලින් බහුල වශයෙන් හමුවේ. භෞමිකව ජීවත් වන සර්පයෙකි. 
Bungarus ceylonicus ceylonicu උප විෂේශය බලංගොඩ, පේරාදෙනිය, මතුගම, මහනුවර, රත්නපුර ආදී ප්‍රදේශ වලින් වාර්තා වී ඇති අතර Bungarus ceylonicus karavala උප විෂේශය වාර්ථා වී ඇත්තේ කදුකර ප්‍රදේශ වලින් පමණි.

හැසිරීම
නිශාචරය. බොහෝ විට සපා කෑමට තැත් නොකරන අතර කලබල වූ විට හිස සගවාගැනීමට තැත් කරයි.

ආහාර
විෂ රහිත කුඩා සර්පයින්, මීයන්, ගෙම්බන්, හූනන්, සිකනලුන් කටුස්සන් වැනි සතුන්

විශ
උග්‍ර විශ සහිතය. ස්නායු පද්ධතිය අඩපන කිරීමට බලපායි.

ස්ථානීය රෝග ලක්ෂණ
දෂ්ඨන ස්ථානය අවට ඉදිමීම හා සාමාන්‍යය වේදනාව

ශාරීරික රෝග ලක්ෂණ
උදරයේ වේදනාව
ඇසිපිය කඩා හැලීම
ඇසේ කළු ඉංගිරියාව වැසී තිබීම
හුස්ම ගැනීමේ අපහසුව
මුඛය විවර කිරීමේ හා දිව පිටතට දැමීමේ අපහසුව
සිහිසුන්වීම

නිසි ප්‍රතිකාර ලබා නොදුන්නහොත් රෝගියා මරණයට පත්වීමට වැඩි ඉඩකඩක් ඇත. 

දශ්ට කළ ස්ථානය අවට සේදිය යුතුවේ. නැත්නම් මරනය සිදුවිය හැක.
අග බිසව

වල්ලභ රැජිනක  (හෝ  අධිරාජයෙකුගේ විෂයයෙහි   වල්ලභ අධිරාජිණියක) යනු රාජ්‍ය පාලනයෙහි යෙදෙන රජෙකුගේ භාර්යාව වෙයි. බෲනායි රාජ්‍යයේ, සුල්තාන්ගේ භාර්‍යාව රාජ ඉස්තෙරි ලෙස හැඳින්වෙන අතර පෙන්ගිරන් අනක් යන උපසර්ගය ද භාවිතා වේ. මෙය වල්ලභ රැජින පදවියට අනුරූප වේ. රාජාණ්ඩුවක්ව පැවති සමයේ බල්ගේරියාවේ සාර්වරුන්ගේ බිසෝවරුන් සඳහා ද මෙය අනුරූප ය. වල්ලභ රැජිනක සිය සැමියාගේ සමාජ මට්ටම සහ තත්ත්වයට උරුමකම් කියයි. ඇය රජුගේ රාජ්‍යේශ පදවීන්හි ස්ත්‍රීරූපී නාම දැරුව ද, ඓතිහාසිකව රජුගේ දේශපාලන සහ යුධමය බලයට හිමිකම් කියන්නේ නැත. රාජ්‍යේශයකුගේ සියලු බලයන් සමග තමන්ගේම අයිතියෙන් රාජ්‍ය පාලනය කරන රැජිනක රාජ්‍ය කරන රැජිනක ලෙස හැඳින්වේ. සාමාන්‍යයෙන් පෙර රාජ්‍යේශයාගේ මරණයෙන් පසුව එම පදවිය උරුම විය හැක.

රජෙකුට බිසෝවරු එක්අයෙකුට වඩා සිටීනම් ඉන් ප්‍රධාන බිසව අග බිසව හෙවත් රන්දෝලිය ලෙස හැඳින්වේ. නීත්‍යානුකූලව / සාම්ප්‍රදායානුකූලව රජකමට හිමිකම් ඇත්තේ රජතුමාට දාව අග බිසව බිහිකරන දරුවන්ට පමණි. එක් බිසවක් පමණක් සිටින විටද එම බිසව අග බිසව ලෙස හැඳින්වෙනු දක්නට ලැබේ.

මේවාත් බලන්න

 වල්ලභ රජ
 වල්ලභ කුමරිය
 හසෙකි සුල්තාන්
 සුල්තානා
 රාජකීය වංශවත් බිසව (කොරියාව)

බිසෝවරු
මිලියන වසර

මිලියන වසර යනු වසර  (i.e. ) ප්‍රමාණයක් සඳහා වන ඒකකයකි. මෙහි භාවිතය සඳහා වන නිදසුනක් විශ්වයෙහි ඇස්තමේන්තුගත වයසයි, එය මිලියන වසර 13,798 පමණවේ.

කෙටි යෙදුම
මිලියන වසර සඳහා මි.ව. යන්න කෙටි යෙදුම ලෙස භාවිතාවේ.

භාවිතය
තාරකා විද්‍යාවෙහි සාමාන්‍යයෙන් භාවිතා කෙරෙන මෙය, සමහරවිට ලියැවෙන්නේ  "මිවපෙ", මිලියන වසර පෙර ලෙසිනි. භූ විද්‍යාවෙහි එය භාවිතා කර ඇති මුත්, මෙව (මෙගාවසර) යන්න වර්තමානයේදී බහුලව භාවිතා වෙයි.

මෙයද බලන්න 
 මෙගා වසර (මෙව)
 බිව
 කිව
 ව යන සංකේතය

ආශ්‍රිත

කාලය මැනීමේ ඒකක
ඉන්දියානු තැටිය

ඉන්දියා තැටිය හෝ ඉන්දියානු තැටිය හෝ යනු,  මුලින් පුරාතන ගොන්ඩ්වානාලන්ත මහාද්වීපයේ කොටසක්ව පැවත, පසුව එයින් බිඳී, අත්‍යන්තයේ ප්‍රධාන තැටියක් බවට පත්වූ, භූකාරක තැටියකි.  දළ වශයෙන් , එය අසබඩවූ ඕස්ට්‍රේලියානු තැටිය හා සංයෝජනය විය. වර්තමානයේ එය, ප්‍රධාන  ඉන්දු-ඕස්ට්‍රේලියානු තැටියෙහි කොටසක් වන අතර, දකුණු ආසියාවේ බොහෝ කොටසක්ද– එනම්, ඉන්දියානු උප මහාද්වීපය – සහ ඉන්දියානු සාගරය පහළින් පවතින දෝණියෙහි කොටසක්ද, දකුණු චීනය සහ  නැගෙනහිර ඉන්දුචීනයෙහි කොටස්ද අයත් සහ, ලදාක්, කවුහිස්තාන් සහ බලොචිස්තානය තෙක් පැතිර පවතින මුත් ඒවා අයත් නොවන ප්‍රදේශයකි.

මූලාශ්‍ර

භූ තැටි
ගැටුම්

සමූහයක් තුල දෙපිිරිසක් හෝ සමූහයන් දෙකක් අතර එක් පාර්ශවයක මතයක් හෝ ක්‍රියාවක් අනෙක් පාර්ශවය විසින් පිලිනොගැනීම හේතුකොට ඇතිවන ප්‍රතිරෝධය, මතභේදය හෝ විසංවාදය; ගැටුම් ලෙස සැලකේ.

ක්‍රිස්ටෝපර් මිචෙල්ට අනුව ගැටුමක් යනු තමන් අතර එකිනෙකට නොපෑහෙන (නොගැලපෙන) අරමුණු ඇති නැතිනම් ඇතැයි සිතන පාර්ශව දෙකක්, පුද්ගල කණ්ඩායම් දෙකක්, සමාජ කණ්ඩායම් දෙකක් හෝ කිහිපයක් අතර පවතින සුවිශේෂී සබඳතාවය යි.

ගැටුම්
බිබිලේ

බිබිලේ යනු ශ්‍රී ලංකාවේ ඌව පළාතේ		 මොණරාගල පරිපාලන දිස්ත්‍රික්කයේ පිහිටි නගරයකි.

ආශ්‍රිත ලිපි 
 සේනක බිබිලේ
 ශ්‍රී ලංකාවේ නගර ලැයිස්තුව

ශ්‍රී ලංකාවේ නගර සහ ගම්මාන
මුතියංගණ රජ මහා විහාරය

මුතියංගන රජ මහා විහාරය  ශ්‍රී ලංකාවේ ඌව පළාතේ බදුල්ල දිස්ත්‍රික්කයේ බදුල්ල නගරයේ පිහිටා ඇති පුරාණ රජ මහා විහාරයකි.

ඉතිහාසය
ගෞතම බුදුන් වහන්සේ සිය බුද්ධත්වයෙන් අටවන වස වෙසක් පුන් පොහොය දා පන්සියයක් මහ රහතන් වහන්සේලා සමගින් කැළණියට වැඩම කල අවස්ථාවේ ඌවේ නමුණුකුලට අධිපති ඉන්දික දෙවියන්ගේ ආරාධනාව මත මෙම භූමිය වෙතට වැඩම කල බව මූලාශ්‍රයන්ගේ සඳහන් වේ.

මූලාශ්‍ර

රජමහා විහාර
බදුල්ල දිස්ත්‍රික්කයේ බෞද්ධ සිද්ධස්ථාන
බදුල්ල දිස්ත්‍රික්කයේ පුරාවිද්‍යා ආරක්‍ෂිත ස්මාරක
බණ්ඩාරවත්ත පරාක්‍රම මහා විද්‍යාලය

බණ්ඩාරවත්ත පරාක්‍රම මහා විද්‍යාලය, ශ්‍රී ලංකාවේ ගම්පහ නගරයට ආසන්න බණ්ඩාරවත්ත ප්‍රදේශයේ පිහිටි ජනප්‍රිය මිශ්‍ර පාසලකි. එය 1869 වර්ෂයේදී ආරම්භ කරන ලද්දකි.

ක්‍රීඩා හා විෂය බාහිර කටයුතු

නිවාස

දැනට විදුහලේ පවතින ක්‍රීඩා ඉසව්වන්.

  මළල ක්‍රීඩා
  බැඩ්මින්ටන්
 චෙස්

 

  ක්‍රිකට්
  පාපන්දු
  වොලිබෝල්

කැපී පෙනෙන ආදිශිෂ්‍යයන් 
 ඩබ්. එල්. සිරිවර්ධන - ශ්‍රී ලංකා ජාතික වොලිබෝල් කණ්ඩායමේ නායක 
සචිත්‍ර සේනානායක - ශ්‍රී ලංකා ජාතික ක්‍රිකට් කණ්ඩායම

ආශ්‍රිත

බාහිර සබැඳි

අධ්‍යාපන ආයතන - ශ්‍රී ලංකා
පාසල් - ශ්‍රී ලංකා
යහන් කවි

ශාන්තිකර්ම සදහා සාදන ලද මල් යහනට දෙවියන් වඩම්මවීම සදහා කියන කවි යහන් කවි වේ. මල් යහන් කවි ලෙසත් හැදින්වේ.  

දස දිග ආලෝක කරන ගදායුදේ ගෙන 

බැස මෙරගින් නුවර පුරෙන් එලි බැස සිට ගෙන

බැස ගිනිජල් සිරි හස්තෙන් යකුන්ට බැට දෙන

වෙසමුණි රජුගෙන් විවරණ දැඩිමුඩ අණ දෙන

බවන අසුර දිව තෙදින් බලාගෙන

කෙලින විදුලි ඉර සද නවතාගෙන

වදින සැරේ කිරී මූහුද තැලී ගෙන

සුමන සුරිදුගෙන් අවසර ලැබගෙන

ගතට දේව සළු රන්දුනු අබරණ 

සතට පෑපු බල කළුගල් පාය තනා ගෙන 

වෙතට ගොසින් විෂ්ණුගෙන් වරම් ලබා ගෙන 

අතට ගෙනාරයන දෙවි දුන්න ලබා ගෙන   
 

පායා එන සද සේම වටින් වට

ඡායාවෙන් එළිය වැටුනි ලක්දිව නොව සැක

පාය මෙන් ලොව සවුසත නිති රැක

මායාවකි කදිර පුරේ සුරිදුට බැහැදැක

ගත රන් රුව වැනි නෙතට පෙනෙන්නේ

සොබවාන් නළලත අඩසද වැන්නේ

බට මේ වන් වරලස ගවසාන්නේ

දිගුනිල් දිගුනේත් යුග දිලිසෙන්නේ

සවනත කිනිහිරි මල් පෙති රේඛා

ලවනත බඳුවද දත් කොඳ රේඛා

දෙවුරත ගජ කුඹු බුජ වැල රේඛා

උදරත වද රන් රූබර රේඛා

දෑල දිලී අළු ගෝමර රේඛා  

සලා ළමැද රන් පර්හද රේඛා 

නීල පළිඟු බැඳි දුනු පට රේඛා 

බාල චන්දවන් නළලත රේඛා    

තාම් දීන ආඩම්බර ගමන් වඩින කල

රන්ගිර මෙන් බෑවුමෙන් යකුන්ට පෑ බල

මංගර සිරි කිරි කඩවර දෑලේ මුර කර

බණ්ඩර දෙවතා අතරින් ගින්දර වේවැල

යක්ෂ භූත ප්‍රේත සිංහ කන්නඩි යක්කු

නාග රාජ ගොපළු පිල්ලි ගිනිජල් යක්කු

බීත ලවුඩි එගිනි සාති මල්වර යක්කු

පාත දෙවොල් වට කුමාර මංගර යක්කු

රොත්ත පිටින් පිරිවරාන බණ්ඩාර එනවා

සද්ද වචනයෙන් උග්ගල් පුරට වඩිනවා

සුද්ද සපිරි යකුන්ට පුද කැප කර දෙනවා

සිද්ද මේ කඩවර කළු ගල් සායම කනවා

සංස්කෘතික උරුමයන්
ඉරානයේ න්‍යෂ්ටික වැඩසටහන

1950 ගණන් වලදී, එක්සත් ජනපදයේ සහාය සහිතව,  ඉරානයේ න්‍යෂ්ටික වැඩසටහන දියත් කෙරුණේ  සාමය සඳහා පරමාණු වැඩසටහනේ කොටසක් ලෙසිනි. ඉරානයේ ෂා රජ බලයෙන් පහ කිරීමට තුඩු දුන් 1979 ඉරාන විප්ලවය  සිදු වන තුරු, එක්සත් ජනපදය සහ බටහිර යුරෝපියානු රජයයන්, ඉරානයේ න්‍යෂ්ටික වැඩසටහනට සහභාගි වූහ.

1979 විප්ලවයෙන් පසුව, මුස්ලිම් නීති සංග්‍රහය තුල, එවැනි අවි හරම් (පාපකාරී) සහ ආචාරධර්මයන්ට පටහැනි හා දුශ්ශීල ලෙසින් සලකා තහනම් කල යුතු ලෙසින් සැලකූ  අයතුල්ලා රුහොල්ලා කොමේනි (1902–1989) විසින්, රහසිගත න්‍යෂ්ටික අවි පර්යේෂණ වැඩසටහනක් විසුරුවා හරින ලදි.  ජීවවිද්‍යාත්මක අවි සම්මුතිය, රසායනික අවි සම්මුතිය, සහ න්‍යෂ්ටික අවි ව්‍යාප්තිය වළකන සම්මුතිය (NPT) ඇතුළු,  මහා සංහාරක අවි ප්‍රතික්ෂේපනය කෙරෙන සම්මුති ගණනාවක් සඳහා ඉරානය අත්සන් තබා ඇත.

ආශ්‍රිත
සොංක්‍රෑන් (තායිලන්තය)

සොංක්‍රෑන් උත්සවය (, සවන් දෙන්න; සංක්‍රාන්ති යන සංස්කෘත වචනයෙන් බිඳී ඇති, හෝ  වචනානුසාරයෙන් "ජ්‍යෝතිෂවිද්‍යාත්මක ස්ථානමාරුව" යන අර්ථය ඇති) සාම්ප්‍රදායික නව අවුරුදු දිනය ලෙසින්  තායිලන්තයේ  සැමරෙන්නේ අප්‍රේල් 13 සිට 15 දින දක්වාය.
වොයිස්ඕවර්

වොයිස් ඕවර් යනු ඇපල් සමාගමේ ඕස් එක්ස්, අයි ඕඑස්, අයිපොඩ් හා ඇපල් ටීවී  මෙහෙයුම් පද්ධති සඳහා නිපදවූ තිර කියනවනයකි. වොයිස් ඕවර් භාවිතයෙන් පරිෂීලකයන් හට හඬින් විස්තර කිරීමෙන් ඔවුන්ගේ මැක්ටොනිෂ් හෝ අයි ඕඑස් උපාංග වලට ප්‍රවේශ විය හැක, එසේම මැක් වලදී පරිගණක යතුරුපුවරුව ද භාවිතා කළ හැක. මෙම පහසුකම නිසා අන්ධ හා අඩු පෙනීම සහිත පුද්ගලයන්ගේ මෙන්ම දුර්අක්‍ෂරතාව සහිත පුද්ගලයන්ගේ පිවිසීමේ හැකියාව ලබාදේ.

ඕඑස් එක්ස්
වොයිස් ඕවර් මුලින්ම හඳුන්වාදුන්නේ ඕස් එක්ස් 10.4 හා එහි ඉලක්කය වූයේ පෙනීමේ දුබලතා ඇති පරිශීලකයන් හට භාවිතය පහසුකිරීමය. ඕස් එක්ස් 10.3 සඳහා ද "කතාකරන අතුරු මුහුණතක පෙරදැක්ම" නමින් පෙර දැක්මක් ලබාදෙන ලදි.

අයිපොඩ් නැනෝ
2009 සැප්තැම්බරයේදී, ඇපල් සමාගම අයි පොඩ් නැනෝ වෙත මෙම පහසුකමක් සපයන ලදි. එයද අයි ඕස් සංස්කරණය වෙතින් සපයන විශේෂාංගම සපයයි.

මූලාශ්‍ර

බාහිර සබැඳි
 ඇපල් වොයිස් ඕවර් වෙබ් අඩවිය
 වොයිස් ඕවර් අත්පොත

මෘදුකාංග
ශක වර්ෂ 1937

1937 යනු ශක වර්ෂ ක්‍රමයෙන් 1937 වන වර්ෂයයි.

උදාව
බක් මස අව දශවක තිථිය ලත් කුජ දින උදයාදී පැය 19 විනාඩි 2ට මෙම වසර උදාවිය.

ශ.ව. 20වන සියවස
උදයාදී පැය

සූර්ය දවසකින් 1/60 සිංහල පැය හෙවත් උදයාදී පැයක් වේ. සිංහල පැයකට විනාඩි වලින් නම් 24ක්ද තප්පර වලින් නම් 1 440ක්ද ඇත.

ආශ්‍රිත
 සූර්ය දවස
 පැය
 විනාඩි
 තප්පර

කාලය මැනීම - සිංහල ක්‍රම
එඩ්වර්ඩ් මිලිබෑන්ඩ්

එඩ්වර්ඩ් මිලිබෑන්ඩ් එක්සත් රාජධානියේ විපක්‍ෂ නායකවරයාවේ.

මුල් දිවිය
සංක්‍රමණික යුදෙවු දෙමාපියනට දාව ක්‍රි.ව. 1969දී උපත ලැබීය.

1969 උපත්